Pamula, Peter, poslanec NR SR (2019-10-23):
Ďakujem veľmi pekne, pán predsedajúci. Vážený pán predsedajúci, vážená pani ministerka, kolegyne, kolegovia, vypúšťajú sa pôvodné, pôvodné navrhované ustanovenia o znížení veku na udelenie vodičského oprávnenia skupiny C a CE, 18 rokov, a skupiny D a DE na 21 rokov za podmienky absolvovania základnej kvalifikácie. V nadväznosti na smernicu 2006/126/ES o vodičských preukazoch navrhujeme, aby vodičské oprávnenie skupiny C a D získané pred dovŕšením štandardného veku 18, resp. 21 rokov bolo znížené využiť len v rámci územia Slovenskej republiky na vedenie motorových vozidiel, pričom žiadateľom na takéto vodičské oprávnenie môže byť len príslušník Policajného zboru, Zboru väzenskej a justičnej stráže, Hasičského a záchranného zboru, colník alebo profesionálny vojak. Nás k tomuto pozmeňovaciemu návrhu viedla vlastne skutočnosť, že ľudia alebo mladí ľudia, ktorí majú 18 rokov, resp. 21 rokov, nie sú ešte dostatočne zrelí na to, aby viedli takéto, takéto vozidlá, pretože ešte nemajú žiadnu prax, nemajú žiadnu skúsenosť, nemajú, nemajú žiadne, žiadne návyky, tie v pozitívnom slova zmysle, to znamená, že dohodli sme sa aj s pani ministerkou, že, že prídeme k takému kompromisu, že dáme výnimku ozbrojeným silám. To znamená ozbrojené sily preto, pretože už keď mladý človek vchádza do nejakého ozbrojeného zboru alebo do Hasičského zboru, alebo do Vojenskej polície, tak prechádza určitými skúškami, určitými testami, či už sú to psychotesty, alebo sú to rôzne fyzické testy, a naše ozbrojené sily sú, si myslím, že v celkom dobrom stave. To znamená, že neprijímame tam ľudí, ktorí, ktorí nie sú morálne alebo nejak psychicky, alebo fyzicky nejak narušení. To znamená, že je tam predpoklad, že títo ľudia budú, budú oveľa viacej preverovaní a oveľa viacej vlastne sa bude zisťovať ich psychický aj, aj, aj nejaký iný, iný stav. To znamená, že kvôli tomu sme vlastne pristúpili k tomu, k tomu kompromisu, že vyňali sme, vyňali sme z tohoto zákona týchto, týchto príslušníkov ozbrojených síl. Takže prečítam pozmeňujúci a doplňujúci návrh. Pozmeňujúci a doplňujúci návrh poslancov Národnej rady Slovenskej republiky Petra Pamulu a Tibora Bernaťáka k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1555). V čl. 1 bod 77 znie: V § 76 ods. 11 sa konci pripája táto veta: „Vodičské oprávnenie skupiny C udelené podľa § 78 ods. 5 oprávňuje do dovŕšenia veku 21 rokov viesť len motorové vozidlá skupiny C používané ozbrojenými silami, ozbrojeným bezpečnostným zborom, ozbrojeným zborom, Vojenskou políciou, Vojenským spravodajstvom alebo Hasičským a záchranným zborom.“ V čl. I bod 78 § 76 ods. 12 sa vypúšťa druhá veta. V čl. I bod 79 znie: 79. V § 76 ods. 15 sa na konci pripája táto veta: „Vodičské oprávnenie skupiny D udelené podľa § 78 ods. 6 oprávňuje do dovŕšenia veku 24 rokov viesť len motorové vozidlá skupiny D používané ozbrojenými silami, ozbrojeným bezpečnostným zborom, ozbrojeným zborom, Vojenskou políciou, Vojenským spravodajstvom alebo Hasičským a záchranným zborom.“ V čl. I sa vypúšťajú bod 80, 83, 87 a 189. Ostatné body sa primerane prečíslujú, čo sa premietne do ustanovenia o účinnosti zákona v čl. VII. V čl. I bod 85 znie: 85. § 78 sa dopĺňa odsekmi 5 a 6, ktoré znejú: „(5) Vodičské oprávnenie skupiny C možno udeliť aj žiadateľovi, ktorý dovŕšil vek 18 rokov a je príslušníkom ozbrojeného bezpečnostného zboru, ozbrojeného zboru, Hasičského a záchranného zboru alebo profesionálnym vojakom. (6) Vodičské oprávnenie skupiny D možno udeliť aj žiadateľovi, ktorý dovŕšil vek 21 rokov a je príslušníkom vojenského bezpečnostného zboru, ozbrojeného zboru, Hasičského a záchranného zboru alebo profesionálnym vojakom.“ Ďalej žiadam vyňať bod 18, informácie a na samostatné hlasovanie. Ďakujem, skončil som.